สวัสดีค่ะ พอดีหนูมีตกขาวเป็น สีเหลืองอ่อนๆ ใสๆ คล้ายๆน้ำคาวปลา มีกลิ่น ไหลบ่อย มีปวดหลัง เกิดจากอะไรค่ะ รักษายังไง?
สวัสดีค่ะ อาการมีตกขาว และมีกลิ่น อาจเกิดจาก- มีการอักเสบของช่องคลอดจากเชื้อแบคทีเรีย (bacterial vaginosis) ซึ่งจะทำให้มีตกขาวปริมาณมาก มีกลิ่นเหม็น คล้ายคาวปลา และจะไม่มีแสบหรือคันช่องคลอดร่วม ปัจจัยที่อาจทำให้เกิด ได้แก่ เชื้อแบคทีเรียชนิดดี (lactobacilli bacteria) ลดลงจากสาเหตุต่างๆ เช่น ช่องคลอดมีความเป็นด่างจากการโดนหลั่งน้ำอสุจิบ่อยๆ หรือจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ การมีเพศสัมพันธ์มากกว่า 1 คน หรือมีการเปลี่ยนคู่นอน เป็นต้น- การติดเชื้อปรสิตในช่องคลอด ซึ่งจะติดมาจากการมีเพศสัมพันธ์ จะทำให้มีตกขาวมีกลิ่น และอาจมีแสบหรือระคายเคืองช่องคลอด อวัยวะเพศบวมแดง- การติดเชื้อโรคติดต่อทางเพศสัมพันธ์ต่างๆ เช่น เริม หนองในแท้ หนองในเทียม เป็นต้นหากยังคงมีตกขาวปริมาณมากทุกวัน และมีกลิ่นเหม็น ก็ควรไปพบสูติ-นรีแพทย์เพื่อตรวจหาสาเหตุ เพราะการรักษาแต่ละโรคจะไม่เหมือนกันค่ะสำหรับอาการปวดหลัง อาจไม่ได้มีสาเหตุมาจากที่กล่าวไป แต่อาจเกิดจากการบาดเจ็บของกล้ามเนื้อหลัง จากการใช้งานมากไปได้ หรืออาจเป็นอาการก่อนการมีประจำเดือนมาก็ได้